b'\n_START_ARTICLE_\nJom Kipur\n_START_PARAGRAPH_\nJom Kipur (hebrejsko \xd7\x99\xd7\x95\xd6\xb9\xd7\x9d \xd7\x9b\xd6\xb4\xd6\xbc\xd7\xa4\xd6\xbc\xd7\x95\xd6\xbc\xd7\xa8\xe2\x80\x8e, dan sprave) je najsvetej\xc5\xa1i dan in najpomembnej\xc5\xa1i praznik judovske religije._NEWLINE_Datumsko je uvr\xc5\xa1\xc4\x8den v sedmi mesec judovskega koledarja. Praznovanje se obele\xc5\xbeuje s 25-urnim postom, delo v \xc4\x8dasu Jom Kipurja je prepovedano.\n_START_SECTION_\nYom Kipur v Bibliji\n_START_PARAGRAPH_\nPraznik je opisan v Levijevem zakoniku (Lev 16) v Bibliji. Na ta sveti dan leta se Judje kesajo za greh, ki jih je oddaljil od Boga. Z nepokornostjo naj bi prekinili zavezo med Bogom in Mojzesom, sklenjeno na Sinaju. Ta je vodila v smrtno obsodbo naroda. Bog je v milosti naznanil da sprejme v zameno za kr\xc5\xa1itelja greha, telo \xc5\xbeivali. Ta mora biti telesno brez napak in hib._NEWLINE_V za\xc4\x8detku kr\xc5\xa1\xc4\x8danstva je prvotni Jom Kipur pri\xc4\x8denjal biti obele\xc5\xbeevan z novim pomenom. Jezus Kristus kot odre\xc5\xa1enik za vselej preda sebe kot \xc5\xbertev v odkup grehov vseh ljudi.\n_START_SECTION_\nYom Kipur danes\n_START_PARAGRAPH_\nDanes Judje med obele\xc5\xbeevanjem praznika v zameno za odkup grehov ne darujejo ve\xc4\x8d telo \xc5\xbeivali. Namesto tega obla\xc4\x8dijo bela obla\xc4\x8dila in ne uporabljajo usnjenih obuval. Bela barva simbolizira angele, ki so brez grehov._NEWLINE_Jom Kipur je praznovan tudi med sekularnimi Judi, ki v ostalih dneh religiji ne pripisujejo pomena. V sklop praznovanja sodi 25-urni post, kjer je prepovedano u\xc5\xbeivanje kakr\xc5\xa1nekoli hrane ali pija\xc4\x8de._NEWLINE_V \xc4\x8dasu praznika se obi\xc5\xa1\xc4\x8de sinagoga, kjer je \xc5\xa1tevilo prisotnih za \xc4\x8das praznovanja dvakrat do trikrat vi\xc5\xa1je kot obi\xc4\x8dajno. Tradicionalno se v sinagogah med Jom Kipurjem igra na \xc5\xa1ofar.\n_START_SECTION_\nYom Kipur v Izraelu\n_START_PARAGRAPH_\nV moderni dr\xc5\xbeavi Izrael je Jom Kipur eden izmed uzakonjenih dr\xc5\xbeavnih praznikov. Na dan praznovanja ne deluje nobena izmed televizijskih ali radio postaj, zaprta so letali\xc5\xa1\xc4\x8da in ukinjen je javni transport. Trgovine in podjetja so zaprta. Notranjo izolacijo so leta 1973 izkoristile Sirija, Irak in Egipt za voja\xc5\xa1ki napad na Izrael. (glej: Jomkipurska vojna). _NEWLINE_Anketa leta 2008 je pokazala, da 63% Izraelcev med Jom Kipurjem opravi post. Ena pogostej\xc5\xa1ih fraz pred in med praznikom je \xc2\xbbTsom Kal\xc2\xab\xc2\xa0(lahkoten post)._NEWLINE_Za obliko nevzornega obna\xc5\xa1anja je \xc5\xa1teta uporaba prevoznega sredstva (avtomobil, tovornjak, motor) ali u\xc5\xbeivanje hrane na javnih obmo\xc4\x8djih. Zoper omenjenega ni udejstvovanih pravnih zakonov, vendar obna\xc5\xa1anje naleti na neodobravanje okolice._NEWLINE_V zadnjih desetletjih zaradi praviloma praznih cest postaja priljubljena tradicija kolesarjenje. Neuradna sopomenka praznika med sekularnimi Judi je \xc2\xbbFestival koles\xc2\xab. Pred Jom Kipurjem prodaja teh opazno naraste, prav tako \xc5\xa1tevilo reklam ki se osredoto\xc4\x8dajo na prodajo koles.'